Outsold

Outsold er det andre studioalbumet til det norske thrash metal-bandet Tonic Breed, utgitt 28. april 2014. Albumet var det første Tonic Breed-albumet til å inkludere Thomas Koksvik og Mats Johansen.

Bakgrunn og innspilling
Høsten 2011 vant Tonic Breed en live-konkurranse i Sarpsborg, Norge. Premien var innspillingstid i Lydlageret studio i Sarpsborg. På dette tidspunktet, nylig etter den første utgivelsen On the Brink of Destruction, hadde ikke bandet nok materiale til å spille inn et nytt studioalbum. Innspillingen ble derfor satt på vent.

Tonic Breed startet innspillingen av Outsold i november 2013, og den ble avsluttet i midten av desember. Studioteknikker i Lydlageret var Lars Andresen. Andresen, i samarbeid med Svendsen, pre-mikset albumet. Materialet ble deretter sendt til Toproom studio for avsluttende miks, samt mastering. Studioteknikker i Toproom var Børge Finstad.

 Musikkvideoer 
En uke etter plateutgivelsen ble det utgitt en musikkvideo til sangen «Bad Company». Videoen er produsert og regissert av Patrik Svendsen. Animasjon og klipp er gjort av Ole Andersen.

I mai 2015 ble det gitt ut en musikkvideo til sangen Strife. Dette var det første prosjektet til å inkludere gitarist Jørgen Abrahamsen.

Sporliste
«Strife» (Patrik Svendsen) – 6:06
«Fifth Estate» (Svendsen) – 6:25
«Bad Company» (Svendsen) – 6:41
«Blackened Mind» (Svendsen) – 7:38
«Outsold» (Svendsen) – 7:09
«Rebellious Tendencies» (Svendsen) – 6:41
«Borregaard» (instrumental) (Svendsen) – 8:11
«There's Just One Escape» (Svendsen) – 5:54

Personell

Tonic Breed
 Patrik Svendsen – Gitar, vokal, arrangement
 Thomas Koksvik – Gitar
 Rudi Golimo – Bassgitar
 Mats Johansen – Trommer

Produksjon
 Patrik Svendsen og Lars Andresen – Plateprodusent, lyd
 Børge Finstad - Lyd, Mastering
 Anne Marthe Strand - Illustrasjoner
 Andreas Nergård - Intro i "Strife"

Referanser

Eksterne lenker


Kategori:Tonic_Breed-album
Kategori:Musikkalbum_fra_2014